Hirman, Karel, minister hospodárstva SR (2022-09-22):
Takže ďakujem za otázku. Rozumiem tej otázke, je vecná a je, proste má, je aktuálna. Ja ešte pred nástupom do funkcie ako analytik, keď som sa verejne vyjadroval, vždycky som povedal, že prognózovať ceny komodít všeobecne a energetických a ropy povedzme zvlášť, je záležitosť, ktorá je skôr o tipovaní alebo o vymýšľaní sa. A potom, keď sa náhodou trafíte, tak ste ako veľký expert, ale to je do značnej miery vec náhody. To máme na to historické skúsenosti, takže vidíme, že častokrát tie predikcie sú dokonca, na to som svojho času čítal veľmi peknú analýzu, ktorá analyzovala predikcie renomovanej inštitúcie ako Medzinárodná energetická agentúra so sídlom v Paríži, a tie analýzy ukázali spätne, že ten, že tá realita od predikcií sa líšila veľmi-veľmi výrazne. Takže ak sa ma pýtate na túto otázku alebo čo očakávam, trendy posledných dní a týždňov sú skôr lepšie, ako boli. Tie cenové výkyvy extrémne, keď sme mali megawatthodinu za tisíc eur, teraz je tá cena skutočne o stovky eur nižšie. Pri plyne nám tá krivka má tiež klesajúcu tendenciu. Lenže zase včerajšok bol, keď sa práve prijímal na vláde tento návrh zákona, ranná správa o tzv. čiastkovej mobilizácii v Rusku, ktorú vyhlásil prezident Putin. A my vieme, že slová čiastkový a dočasný majú vo významovom naplnení Kremľa, jeho, jeho konania historicky úplne iný význam, ako znejú. Tak nám ukazuje, že ten vývoj sa môže veľmi dramaticky v priebehu pár hodín vyostriť a zase zvrátiť a dostaneme sa do situácií nie vlastnou vinou, nie vinou našich štátnych orgánov, vlády, parlamentu, no ale proste vinou týchto externých faktorov do krízovej situácie. To je, keďže platí tiež staré porekadlo, že šťastie praje pripraveným, tak, a aj ja vo svojej praxi vždycky, keď som nejako sa zamýšľal, modeloval nejakú situáciu, vždycky som bral skôr tie možné krajné varianty a od nich potom skôr odvíjal tie ďalšie scenáre. Ale pokiaľ mám pokryť tú krízovú situáciu, som na ňu pripravený, tak potom sa mi ľahšie pracuje s tým, aby som prijal opatrenia, ktoré, ktoré mi eliminujú tie, už terajšiu. Už terajšia situácia je veľmi vážna hlavne pre podnikateľský sektor, lebo domácnosti do konca roka máme zafixované, ale podnikateľský sektor, verejný sektor už teraz dostáva faktúry, ktoré sú už za hranicou únosnosti. Ale najprv musím vyriešiť tú krízovú krajnú situáciu, aby som potom mohol pripraviť riešenia, čo najrýchlejšie, samozrejme, aj na ten, na tuto priebežný stav. Takže plus si potrebujem vytvoriť aj pozíciu rokovaciu s našimi partnermi v energetickom sektore, odberateľmi na úrovni Bruselu, kde ten, tá diskusia teraz aktívne prebieha, na ktorú sa nieže len pripravujeme, ale aktívne sme v nej aktívne zúčastnení, aby sme našim partnerom v Európskej komisii, v Európskej únii ukázali, v akej situácii Slovensko je. A my sme skutočne v dosť zložitej a výrazne špecifickej situácii vzhľadom na to, že sme doslova križovatka energetických ciest a tokov, ako aj elektriny, tak aj plynu. A všetky pozitíva, ale v tejto situácii zvlášť, samozrejme, všetky negatíva na nás, ako sme postihnutí týmito, týmito vplyvmi. Takže dôvod, prečo vlastne začínam svoj post z toho, že prijímame tento, tento, túto legislatívnu normu, ktorá je zameraná na vzrastanie krízy a že sa dostaneme do krízovej situácie, vlastne toto sú hlavné dôvody, kontúry plus je to aj vlastne správa pre tie energetické firmy, pre trh odberateľov, že tu máme pripravené, čo je pripravené v prípade krízy, aby sa na to vedeli pripraviť, aby tiež neboli šokovaní a aby sme predišli situácii, ktorú však všetci na Slovensku spoločne poznáme, že častokrát chytáme toho povestného zajačika za chvost. Proste konáme, keď už je veľmi zle. A vtedy proste hekticky robíme veci a vtedy sa robia ale aj chyby. Toto je veľmi vážna norma z toho pohľadu, že je veľmi citlivá, je to veľmi citlivý a jasný zásah do trhových podmienok, zákonných podmienok. Ale súčasne preto tá norma bola cizelovaná, do poslednej chvíle doslova a do písmena na nej pracovali kolektív legislatívcov u mňa na ministerstve hospodárstva, ministerstva financií, u vicepremiéra Holého, do, celú noc pred schvaľovaním na vlády, na vláde, aby sme vychytali aj čo najviac sme eliminovali potom následnú, následné riziko arbitráží pre Slovenskú republiku a podobne. Takže preto je tento zákon predkladaný teraz. Preto je, žiadam o skrátené legislatívne konanie, pretože potrebujeme mať zabezpečenú istotu legislatívnu na to, aby sme mohli zachovať dodávky energií za každých okolností v našej krajine pre všetkých odberateľov a primárne teda, samozrejme, to sú nemocnice, to sú penzióny dôchodcov, to je, to sú potravinári. Lebo zas bez energií nebudeme mať potraviny. Takže ten dôvod ohrozenia života a zdravia občanov je v tej, v tomto prípade relevantný. Ďakujem.